Document ID: 31996R2490

ΚΑΝΟΝΙΣΜΟΣ (ΕΚ) αριθ. 2490/96 ΤΟΥ ΣΥΜΒΟΥΛΙΟΥ της 20ής Δεκεμβρίου 1996 για την παράταση του κανονισμού (ΕΚ) αριθ. 3066/95 για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών διαπραγματεύσεων του Γύρου της Ουρουγουάης
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι τα μέτρα που προβλέπονται στον κανονισμό (ΕΚ) αριθ. 3066/95 (1) για την αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται από τις ευρωπαϊκές συμφωνίες προκειμένου να ληφθούν υπόψη η συμφωνία για τη γεωργία η οποία έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, παρατάθηκαν μέχρι τις 31 Δεκεμβρίου 1996 με τον κανονισμό (ΕΚ) αριθ. 1194/96 (2) 7
ότι είχε προβλεφθεί η αντικατάσταση αυτών των μέτρων από ενδιάμεσα πρόσθετα πρωτόκολλα στις ευρωπαϊκές συμφωνίες 7 ότι, λόγω όμως των πολύ σύντομων προθεσμιών, η ισχύς των πρωτοκόλλων αυτών δεν μπορεί να αρχίσει στις 31 Δεκεμβρίου 1996 7 ότι είναι, συνεπώς, σκόπιμο να παραταθεί ο εν λόγω κανονισμός έως τις 31 Δεκεμβρίου 1997,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 11 του κανονισμού (ΕΚ) αριθ. 3066/95, το δεύτερο εδάφιο αντικαθίσταται από το ακόλουθο κείμενο:
«Εφαρμόζεται από την 1η Ιανουαρίου έως τις 31 Δεκεμβρίου 1997.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1996.

Labels: 3
18
6